
                        GRAD ZAGREB
GRADSKA ČETVRT TREŠNJEVKA - SJEVER
                     Vijeće Mjesnog odbora 
                            „Nikola Tesla“

KLASA: 024-08/22-003/1943
URBROJ: 251-13-11-16/001-22-3
Zagreb, 3. listopada 2022.
			
Z A P I S N I K

s 17. sjednice Vijeća Mjesnog odbora „Nikola Tesla“, održane 3. listopada 2022. u 17:30 sati, u prostorijama Mjesnog odbora „Nikola Tesla“, Ozaljska ulica 16.

Nazočni članovi Vijeća: Margareta Čotić, Dario Dedić, Luka Kamenečki, Vanja Spirin, Hrvoje Vraneš, Ivana Zovko i Ivan Žanić

Predsjednica Vijeća Mjesnog odbora „Nikola Tesla“ Margareta Čotić otvara sjednicu i pozdravlja sve prisutne. Utvrđuje da je na sjednici prisutno 7 od ukupno 7 članova Vijeća Mjesnog odbora, te konstatira da su ispunjeni svi uvjeti za raspravljanje i odlučivanje.

Predsjednica daje na glasanje zapisnik s 16. sjednice koji je prihvaćen JEDNOGLASNO.

Predsjednica predlaže dopunu dnevnog reda točkom: Prijedlog zaključka o postavljanju prometnih stupića na raskrižjima duž Kostelske ulice.
Dopuna dnevnog reda je prihvaćena JEDNOGLASNO.

Predsjednica predlaže
DNEVNI RED

1. Prijedlog zaključka o postavljanju prometnih stupića na raskrižjima duž Kostelske ulice
2. Aktualna problematika na području MO „Nikola Tesla“
3. Pitanja, prijedlozi i obavijesti
koji je prihvaćen JEDNOGLASNO.


Ad 1.	Prijedlog zaključka o postavljanju prometnih stupića na raskrižjima duž Kostelske ulice 
Predsjednica informira nazočne o predmetu rasprave i odlučivanja. U raspravi sudjeluju svi članovi vijeća. Predsjednica zaključuje raspravu. Vijeće Mjesnog odbora „Nikola Tesla“ JEDNOGLASNO donosi
Z A K LJ U Č A K
Vijeće Mjesnog odbora „Nikola Tesla“ predlaže postavljanje prometnih stupića na raskrižjima duž Kostelske ulice

OBRAZLOŽENJE
Očevidom izvršenim dana 3.10.2022. a u vezi cjelovite obnove Kostelske ulice, predstavnici gradskih ureda i MUP-a upoznati su problematikom nesigurnosti u prometu na Kostelskoj ulici. Kako bi se što prije barem dijelom uklonile opasnosti, predstavnik MUP-a je predložio postavljanje prometnih stupića na raskrižjima niz Kostelsku ulicu čime bi se pridonijelo boljoj vidljivosti za sve sudionike prometa. Vijeće Mjesnog odbora „Nikola Tesla“ moli da struka odredi koja su raskrižja najkritičnija i na koje je potrebno postaviti prometne stupiće kako bi se onemogućilo parkiranje vozila.


Ad 2.	Aktualna problematika područja Mjesnog odbora „Nikola Tesla“
Predsjednica informira nazočne o primljenim mailovima i ostvarenom u zadnjih mjesec dana:
· Europski tjedan mobilnosti program 16-22.09.2022. u organizaciji Petrunjele Krajačić i Sandre Neumann te predstavnika VMO (igre naših starih u dvorani i trim/igrališta testiranja od strane učenika 3.e razreda)
· Problematika prometno zrcalo Okićka – Zvečajska ulica
· Problematika učvršćenje poklopca šahta na kolniku Zorkovačka
· Problematika izražavanje nezadovoljstva mjerama oko prikupljanja otpada
· Zamolba za korištenje prostora – Rotaract
· Problematika neodvezen građevinski otpad u Ozaljskoj ulici
· Održan sastanak u prostorijama MSU (R. Karaturović, A. Gretić, M. Džaja, P. Barbir, m. Velzek i M. Čotić) u vezi Kostelska ulica problematike usporenja ceste i povećanja sigurnosti, te izrade pločnika i cjelovite obnove
· Problematika Smirenje prometa na Kostelskoj i Zvečajskoj – korespondencija sa zainteresiranim građanima
· UBDR TREŠNJEVKA - obilježavanje 31. obljetnice 149. brigade HV - Trešnjevka u srijedu, 05.10.2022. u 12 sati i prisustvo predstavnika VMO Ivana Žanića
· Problematika gradnja sedmerokatnice Selska-Krapinska
· Poziv za ponovni očevid za lokaciju pozicioniranje smetlarnika i prisustvo predstavnika VMO Luke Kamenečkog
· Izvršen komisijski očevid u zoni raskrižja Kostelska ulica (A. Bagarić, B. Jagušt, A. Gretić, P. Barbir, M. Džaja, J. Čengić i M. Čotić)

Ad 3. 	Pitanja, prijedlozi i obavijesti
Raspravljalo se o problematici Zorkovačke ceste i teškoće oko mimoilaženja vozila, kao i o problemu prebrze vožnje vozila duž Zorkovačke ulice od Mofita prema istoku.




Sjednica je završila u 18:15 sati.

